Source: https://www.epi.sk/zz/1954-40
Timestamp: 2019-11-19 14:52:42+00:00
Document Index: 10345970

Matched Legal Cases: ['§ 1', '§ 5', '§ 6', '§ 7', '§ 19', '§ 21']

40/1954 Zb. Nariadenie o podpore na úhradu prevádzkových nákladov bytových družstiev | Aktuálne znenie
Hľadaj v 40/1954 ×
40/1954 Zb.
Nariadenie vlády č. 40/1954 Zb.Nariadenie o podpore na úhradu prevádzkových nákladov bytových družstiev
(v znení č. 34/1958 Zb., 468/2005 Z. z.)
Čiastka 25/1954
Platnosť od 06.10.1954
Poskytovanie podpory (§ 1 - § 5)
§ 6 - Prechodné ustanovenia
§ 7 - Vykonávacie predpisy
o podpore na úhradu prevádzkových nákladov bytových družstiev
Vláda Československej republiky nariaďuje podľa § 19 č. 2 a § 21 č. 1 zákona č. 106/1953 Zb., o bytovej výstavbe, udržovaní a správe bytového majetku a ich financovaní:
Správy pre miestne hospodárstvo, poprípade správy komunálneho hospodárstva rád krajských národných výborov a správy bytového hospodárstva a stavebníctva rád ústredných národných výborov (ďalej len „správy pre miestne hospodárstvo rád krajských národných výborov“) poskytujú po dohode s finančnými odbormi bytovým družstvám (ďalej len „družstvá“) na ich žiadosť podporu na úhradu nevyhnutných prevádzkových nákladov spojených s bytovým hospodárstvom, pokiaľ tieto náklady sa nemôžu uhradiť z príjmov družstva, čítajúc do toho i príjem z iného než bytového majetku.
(1) Podpora sa družstvu určí na základe schválenej ročnej závierky so zreteľom
a) na rozdiel, o ktorý sú ročné výdavky družstva, uskutočnené v rámci plánovaných nevyhnutných prevádzkových nákladov bytového hospodárstva, vyššie než jeho plánované ročné výnosy,
b) na iné príjmy družstva a
c) na povinnosti, ktoré podľa platných predpisov môžu byť od členov družstva požadované.
(2) Ak sú skutočné príjmy z činnosti družstva vyššie než plánované výnosy jeho bytového majetku, určí sa podpora so zreteľom na tieto vyššie skutočné príjmy.
Správa pre miestne hospodárstvo rady okresného národného výboru môže po dohode s finančným odborom poskytnúť družstvu na jeho žiadosť štvrťročne vopred preddavok na podporu na základe jeho finančného plánu a plánu vlastných nákladov.
Zrušenie náhrad a zastavenie príspevkov
(1) Družstvám sa nevyrubí náhrada podľa zákona č. 260/1937 Zb., o náhrade podľa zákonov o stavebnom ruchu, v znení zákona č. 133/1948 Zb. Vyrubenie náhrady podľa tohto zákona, ako aj náhrady predpísanej podľa vládnych nariadení č. 191/1921 Zb., č. 160/1923 Zb. a č. 96/1924 Zb., pokiaľ ich družstvo nezaplatilo, sa zrušuje; rovnako sa družstvám nevyrubí náhrada za platby, ktoré štát za ne vykonal z dôvodu poskytnutej štátnej záruky podľa zákonov o stavebnom ruchu č. 44/1927 Zb., č. 43/1928 Zb., č. 45/1930 Zb. a č. 65/1936 Zb.
(2) Od 1. januára 1954 sa družstvám neposkytuje štátny príspevok podľa zákona č. 45/1930 Zb. a podľa vládneho nariadenia č. 160/1934 Zb., na Slovensku podľa zákona č. 85/1940 Sl. z., ani príspevok podľa zákona č. 86/1946 Zb. o stavebnej obnove, v znení zákona č. 115/1947 Zb., alebo podľa zákona č. 41/1947 Zb., o štátnej podpore na obytné stavby.
(1) Dohľad na družstvá, ktorý prislúcha štátnej správe z dôvodu podpôr poskytnutých im podľa doterajších predpisov, vykonáva v budúcnosti Ústredná rada družstiev.
(2) Správy pre miestne hospodárstvo rád okresných národných výborov a Ministerstvo miestneho hospodárstva sú oprávnené kontrolovať hospodárenie družstiev s poskytnutou podporou. Zistené závady prejednajú s Ústrednou radou družstiev, pokiaľ nemôžu dojednať nápravu vo vlastnom odbore pôsobnosti. K zisteným závadám prihliadnu tiež pri rozhodovaní o určení podpory a o poskytnutí preddavku na ňu. Tým nie je dotknutá možnosť vyvodiť proti zodpovedným osobám dôsledky podľa iných predpisov.
(1) V druhom polročí 1954 môžu poskytnúť družstvám preddavky na podporu jednak Ministerstvo miestneho hospodárstva po dohode s Ministerstvom financií zo svojho rozpočtu, jednak správy pre miestne hospodárstvo rád krajských národných výborov po dohode s finančnými odbormi z rozpočtov príslušných krajských národných výborov, a to všetky z prostriedkov určených na príspevky bytovým družstvám. Preddavky sa poskytujú na základe žiadostí družstiev doložených ich rozpočtami, ktoré boli podkladom na výplatu preddavkov v prvom polročí tohto roku.
(2) Po schválení ročných závierok družstiev za rok 1954 určia im podporu na tento rok správy pre miestne hospodárstvo rád krajských národných výborov po dohode s finančnými odbormi; pritom družstvám na túto podporu zúčtujú preddavky, ktoré im boli v roku 1954 poskytnuté. Na toto určenie podpory a zúčtovanie preddavkov na rok 1954 je potrebný súhlas Ministerstva miestneho hospodárstva po dohode s Ministerstvom financií. Prípadný preplatok vráti družstvo do rozpočtu krajského národného výboru; prípadný nedoplatok vyplatí mu správa pre miestne hospodárstvo rady krajského národného výboru z rozpočtu krajského národného výboru na rok 1955.
Podrobné predpisy na vykonanie tohto nariadenia vydá Ministerstvo miestneho hospodárstva po dohode s Ministerstvom financií.
Toto nariadenie nadobúda účinnosť dňom vyhlásenia; vykoná ho minister hospodárstva po dohode s ministrom financií.